EkBass/fiwiki-20250220-pages-articles huggingface dataset:
Tamma-Karjala

Tamma-Karjala () oli Novgorodin Karjalaan kuulunut pienehkö alue, joka sijaitsi Pähkinäsaaren rauhassa määritellyn rajan lähellä, luultavasti Karjalankannaksen itälaidalla. Se mainitaan kronikoissa vuonna 1338 ja Novgorodin veroalueena verokirjassa vuodelta 1500.WSOY 1985 Nimen on tulkittu viittaavan hevosten kasvatukseen ja vientiin. Kustaa Vilkuna on esittänyt, että hevosten talonpoikaisella kaupalla, josta Viipurin porvarit valittivat kuninkaalle 1300-luvulla, on voinut olla esihistorialliset juuret. Erityisesti tammahevosiin viittaava nimitys johtuisi Vilkunan mukaan siitä, että tammojen pitäminen olisi ollut muinaisessa Pohjois-Euroopassa harvinaista. Karjalassa metsissä laiduntavia, puolivillejä tammoja olisi voinut olla, samaan tapaan kuin esimerkiksi Gotlannissa vielä 1800-luvulla.Vilkuna 1967 == Lähteet == *Facta 2001, WSOY 1985, 16. osa, palsta 285 * === Viitteet === Luokka:Venäjän historia Luokka:Suomen keskiaika Luokka:Karjala
Joe Sugg

Joe Sugg, oikealta nimeltään Joseph Sugg (s. 1991) on brittiläinen YouTube- vloggaaja. Hänet tunnetaan kanavastaan ThatcherJoe, jolla on yli 7 miljoonaa tilaajaa youtubessa. Sugg varttui Englannin maaseudulla pienessä kylässä Wilkshiressä. Siellä hän aloitti työnsä ruokokattojen tekijänä. Sugg julkaisi ensimmäisen kirjansa Username Evie syyskuussa 2015. Myöhemmin samana vuonna Sugg ja Caspar Lee julkaisivat ensimmäisen elokuvansa Joe And Caspar Hit The Road. Ystävykset matkustavat elokuvassa ympäri Eurooppaa minibussilla. Luokka:Videobloginpitäjät Luokka:Brittiläiset tubettajat Luokka:Vuonna 1991 syntyneet Luokka:Elävät henkilöt
Kadmeia

Kadmeia () oli Theban kaupungin akropolis eli yläkaupunki ja linnavuori mykeneläisellä ja antiikin ajalla. Kadmeia sai nimensä Kadmoksesta, joka oli kreikkalaisessa mytologiassa Theban kaupungin perustaja. Paikka on asutettu mahdollisesti jo varhaisella pronssikaudella, mutta varhaisimmat rakennuslöydöt ovat peräisin 1400-luvulta eaa. Kadmeia sijaitsi kukkulalla, joka on Tanagrasta Helikonvuorelle kulkevan kukkulajonon osa ja joka sijaitsee laajan tasangon laidalla. Kukkula on noin 700 metriä pitkä ja 400 metriä leveä ylätasanko ja kohoaa noin 60 metriä ympäristöään korkeammalle. Nykyisen Thívan kaupungin keskusta sijaitsee Kadmeian paikalla. == Rakennukset == Mykeneläisenä aikana Kadmeian keskuksena oli palatsi. Siinä on ollut historian aikana kaksi rakennusvaihetta. Varhaisempi oli Kadmeion eli ”Kadmoksen palatsi”, joka rakennettiin 1400-luvulla eaa. ja joka tuhoutui tulipalossa 1300-luvulla eaa. Tämän jälkeen rakennettiin uusi palatsi, joka tuhoutui noin vuonna 1250 eaa. Palatsin jäänteet ovat pääosin nykyisten rakennusten alla. Nykyinen katuverkosto noudattaa jossain määrin myöhemmän palatsin asettelua. Palatsissa oli ainakin kaksi kerrosta, ja se oli koristeltu seinämaalauksilla. Rakennuksessa oli vesijohdot ja viemäröinti. Mykeneläisten palatsien tapaan sen yhteyteen on kuulunut erilaisia kaupallisia ja työpajatiloja. Myös asevarasto on tunnistettu, samoin kuin palatsin arkisto, josta on löydetty lineaari-B-kirjoitusta sisältäneitä savitauluja. Palatsin alueella on tehty osittaisia kaivauksia 1900-luvun alussa. Sen arkeologinen alue sijaitsee nykyisen kaupungin keskustassa Pindárou-kadulla.Arkeologisen kohteen sijainti: Kadmeian muurissa oli seitsemän porttia, mikä vastaa mytologiassa säilynyttä perimätietoa: Borrheai pohjoisessa, Proitides ja Homoloides idässä, Elektra ja Onka etelässä, sekä Kreneai ja Neistai lännessä. Elektra-portilla oli kaksi pyöreää, 300-luvulla eaa. rakennettua tornia. Antiikin aikana Kadmeialla oli vanhan palatsin paikan lisäksi muun muassa ainakin Dionysokselle omistettu pyhäkkö. Tähän liittyi thebalainen Agrionia-juhla, johon kuului muun muassa musiikkikilpailuja. Yläkaupungissa sijaitsi myös muun muassa Thebassa pitkään vaikuttaneen runoilija Pindaroksen talo, joka tuli kuuluisaksi siitä, että se oli temppeleiden ohella Theban ainoa rakennus, jonka Aleksanteri Suuri säästi tuhotessaan kaupungin vuonna 335 eaa. Theban alakaupunki sijaitsi Kadmeian pohjois- ja itäpuolella. == Lähteet == == Aiheesta muualla == Luokka:Arkeologiset kohteet Kreikassa Luokka:Linnavuoret Luokka:Theba (Kreikka)
Fred Lindholm

Fred (Fredrik) Lindholm (28. syyskuuta 1897 Tuusula – 19. marraskuuta 1969 Petroskoi Neuvostoliitto) oli taidemaalari, lavastaja ja Petroskoin suomalaisen teatterin pitkäaikainen taiteellinen johtaja. Lindholmin puoliso oli näyttelijä Irja Takala (aiemmin Hämäläinen, 1910–1996). Tuusulan Hyrylässä syntyneen Lindholmin syntymävuosi on suomalaislähteiden mukaan 1897 ja neuvostoliittolaisten asiakirjojen mukaan 1902. Lindholm meni jo nuorena töihin sahalle Reposaareen, liittyi 1918 punakaartiin, vangittiin Suomen sisällissodassa ja joutui Hennalan vankileirille. Vuonna 1928 hän meni töihin Kanadaan ja sieltä edelleen vuonna 1931 metsätyöntekijäksi, puusepäksi ja kirvesmieheksi Belomorskiin Neuvosto-Karjalaan. Petroskoissa hän ryhtyi opiskelemaan ja harrastamaan maalausta. Lindholm sai maalauksiaan ensi kerran esille Moskovassa 1936 ja seuraavana vuonna Leningradissa. Taideopintojen ohella hän toimi silti yhä myös kirvesmiehenä Petroskoin rautatieasemalla. Keväällä 1938 aseman työprikaati, jossa oli kaksitoista suomalaista, pidätettiin ja Lindholm passitettiin vankileirille Solikamskiin, jossa hänen kätensä osin murskattiin. Lindholmin onnistui kuitenkin vapautua vankeudesta, ja hän sai taideopintonsa päätökseen 1941. Hänestä tuli 1944 Petroskoin suomalaisen teatterin taiteellinen johtaja, ja hän toimi tehtävässä lähes 20 vuotta. Lindholm suunnitteli lavastuksen yhteensä 55 näytelmään, ja hänen lavastusluonnoksiaan oli esillä useissa näyttelyissä. Hän jatkoi sotien jälkeenmyös taidemaalarin työtään ja maalasi useat tunnetut teoksensa 1950-luvulla. ==Lähteet== Luokka: Suomalaiset taidemaalarit Luokka: Suomalaiset lavastajat Luokka: Neuvostoliittolaiset taidemaalarit Luokka: Neuvostoliittolaiset lavastajat Luokka: Vuonna 1897 syntyneet Luokka: Vuonna 1969 kuolleet Luokka:Suomen sisällissodan punaiset
Ho-5

Ho-5, myös Armeijan tyyppi 2 oli Japanilainen 20 mm:n Japanin armeijan ilmavoimien käyttämä tykki toisessa maailmansodassa. Ase perustui teknisesti yhdysvaltalaiseen Browning M2 - raskaaseen konekivääriin. Tykin suora edeltäjä oli Armeijan ilmavoimien H-103 raskas konekivääri. Japanin laivaston ilmavoimat ja Armeijan ilmavoimat eivät juuri tehneet yhteistyötä ja niiden organisaatiot olivat erilliset. Tästä seurasi, että samanlaisiin tarpeisiin kehitettiin toisistaan teknisesti poikkeavia ratkaisuja. Laivaston Tyyppi 99 - tykki perustui Oerlikon- yhtiön kehittämään tykkiin ja sen toimintaperiaate ja patruuna poikkesivat Ho-5:stä. Ho-5 tykin perustana olivat Browning M2 ja siitä kehitetty Ho-103, joka oli tykin suora edeltäjä.Williams s.173-174 Aseen toimintaperiaate oli konekiväärin tapaan lyhyt rekyyli. Kaliiperi oli 20 × 94 mm ja ase oli vyösyöttöinen. Patruuna oli lyhennetty versio Hispano-Suiza HS 404 :n käyttämästä patruunasta. Ammuksen lähtönopeus oli 750 ms ja tulinopeus n. 700-850 ls./ minuutissa. Ase painoi 35–37 kg.Williams taulukot 236-246 Tulinopeus oli selvästi parempi kuin liittoutuneiden tai Saksan käyttämissä vastaavissa aseissa. Aseen paino oli kevyt suorituskykyyn verrattuna. Tämä oli tarkoituksellinen valinta, sillä kuten Neuvostoliitossa, Japanissa oli todettu että aseella ammuttujen laukausten määrä ei keskimäärin lähestynyt kestoikää ennen onnettomuutta tai alasampumista. Näin tehtiin valinta tulinopeuden eduksi.Williams s.183 Tykki oli Armeijan ilmavoimien pääaseita 1942 eteenpäin erilaisina asennuksina. == Lähteet == * === Viitteet === Luokka:Lentokoneiden konetykit Luokka:Keisarillisen Japanin armeijan ilmavoimat
Vuoritsalon lampi

Vuoritsalon lampi on Keski-Suomessa Jyväskylässä Vuoritsalon saaressa sijaitseva nimetön lampi. == Maantietoa == Lammen pinta-ala on 1,1 hehtaaria, se on 150 metriä pitkä ja 100 metriä leveä. Se sijaitsee saaren pohjoisosassa vuoren kattilamaisessa syvennyksessä saaren korkeimman kohdan läheisyydessä. Sen vedenpinta on noin 53 metriä Päijänteen vedenpinnan yläpuolella ja se on saaren ainoa vesistö Suomenmaa-kirjasarja, osa 2 vuodelta 1968, s. 389. Sen rantaviivan pituus on 400 metriä ja sen metsät ovat metsämaata. Sen rannalla on kota, jota on käytetty leirikoulutoiminnassa Vuoritsalon ranta-asemakaavan muutos, laajennus ja kumoaminen Vuoritsalon saaressa koskien Haapaniemen kylän Kolmek tilaa 179-406-1-884, sivu 1; Jyväskylän kaupunki . == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) järvi kuuluu. Järven vedenpinnan korkeus on 138,0 metriä mpy. Siihen ei ole johdettu ympäristöstä oja ja sen laskuoja lähtee lammen länsirannasta ja se laskee vuoren paikoin kallioista rinnettä alas kohti Päijänteen Kalasalmen rantaa. == Lähteet == Luokka:Jyväskylän järvet Luokka:Ristiselän–Murtoselän alue Luokka:Vuoritsalo
Pirttijärvi (Parkano)

Pirttijärvi on Pirkanmaalla Parkanossa Pirttijärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Pirttijärvi on osa Kovesjoen yläosan aluetta. == Maantietoa == Järven pituus on 1,6 kilometriä, leveys 700 metriä ja sen pinta-ala on 79 hehtaaria. Se sijaitsee laajalla suoalueella Lehmiletonnevan ja Välikorvennevan välissä. Soilta laskee järveen lukuisia suo-ojia. Järven laskuoja Pirttiluoma lähtee järven eteläpäästä ja yhtyy kolmen kilometrin jälkeen Kovesjokeen. Järvi on matala ja kivinen. Siinä on kaksi pientä saarta ja yksi rannassa sijaitseva luoto. Rantaviivan pituus on 5,0 kilometriä. Rannoille on rakennettu parikymmentä vapaa-ajan asuntoa. Niille johtaa tiet seututieltä 274. == Historiaa == Vanhassa 1800-luvun pitäjänkartassa järven nimi kirjoitettiin "Pirtijärvi". Sen länsirannalle oli ilmaantunut uudisasutusta, jota ympäröi pienet pellot. Järven eteläpäästä luusuan ympäriltä olivat kovesjärveläiset raivanneet niityn. Myös järven koillispäässä sijaitsi heisän toinen niitty. Muuten järvi oli luonnollisessa tilassaan. == Lähteet == Luokka:Kovesjoen yläosan alue Luokka:Parkanon järvet
C. E. F. Weyse

Christoph Ernst Friedrich Weyse (5. maaliskuuta 1774 – 8. lokakuuta 1842) oli saksalaissyntyinen tanskalainen säveltäjä. Hän asui Tanskassa vuodesta 1789 ja opiskeli Kööpenhaminassa musiikin teoriaa J. A. P. Schulzin johdolla. Weyse toimi myös urkurina, ja häntä arvostettiin improvisointitaitonsa ansiosta. == Sävellyksiä == Weyse tuotanto on pääosin melodioiltaan yksinkertaisia säkeistölauluja. Niissä on virikkeitä oppi-isänsä Schulzin ja Mozartin tuotannosta sekä tanskalaisista kansansävelmistä. C. E. F. Weyse sävelsi noin sata yksinlaulua tunnettujen runoilijoiden, kuten Adam Oehlenschlägerin, Bernhard Severin Ingemannin, Nikolai Frederik Severin Grundtvigin, Johan Ludvig Heibergin ja Christian Wintherin runoihin. Erityisen tunnetuksi ovat tulleet Ingemannin runoihin sävelletyt kokoelmat vuosina 1837 ja 1838 ilmestyneet Morgensange for Børn ja Syv Aftensange, joiden lauluja lauletaan usein myös virsinä. Weyse sävelsi myös singspielejä, kuten Sovedrikken (Oehlenschlæger 1809) ja Et Eventyr i Rosenborg Have (J.L.Heiberg 1827). == Lähteet== == Aiheesta muualla == Luokka:Tanskalaiset säveltäjät Luokka:Vuonna 1774 syntyneet Luokka:Vuonna 1842 kuolleet
Christiansfeld

Christiansfeld on tanskalainen kaupunki, joka sijaitsee Koldingin kunnassa. Christiansfeldissa oli vuoden 2018 alussa noin 3 000 asukasta. Sen perustivat herrnhutilaiset vuonna 1773 == Sijainti == Christiansfeld sijaitsee Jyllannin Tanskan puoleisen osan eteläosissa suurin piirten Koldingin ja Haderslevin puolivälissä. Christiansfeldistä on kahdeksan kilometrin matka Vähän-Beltin salmelle. == Historia == Christiansfeldin perustivat 1. huhtikuuta 1773 herrnhutilaiset, jotka käyttivät asemakaavan mallina aiemmin perustamiaan Herrnhaagia ja Gnadauta. Varhaisin säilynyt asemakaava on vuodelta 1772, ja siinä on kaupunkikuvan lisäksi viisi merkittävintä taloa, jotka tulisi rakentaa ensimmäisenä.Evaluation of Nominations of Cultural and Mixed Properties, s. 140. Christiansfeldissä asui vuoteen 1779 mennessä 279 asukasta ja vuonna 1806 jo 756 asukasta. Kaupungin merkittävimmät rakennukset olivat valmiina 1780-luvun alkupuolella. Kaupunki laajeni vuosien 1782–1812 aikana itään ja länteen. Samaan aikaan muun muassa kaupungintaloon rakennettiin uusi siipi ja pojille ja tytöille erilliset koulut. Christiansfeld ajautui pahoihin taloudellisiin vaikeuksiin Napoleonin sotien aikana 1810–1814. Tanskan valtion ajauduttua konkurssiin 1813 monet christiansfeldiläiset yritykset joutuivat lopettamaan toimintansa. Kaupungissa rakennettiin vain muutamia uusia rakennuksia vuosien 1812–1920 välisenä aikana. Asukasluku laski samalla, niin että vuonna 1864 Christiansfeldissä asui 431 ihmistä. Christiansfeld siirtyi vuonna 1864 Saksalle toisen Saksan–Tanskan sodan seurauksena. Se palautettiin Tanskalle 1920, jolloin sieltä olivat lähteneet lähes kaikki yritykset ja palvelut. Uusia rakennuksia alettiin kuitenkin suunnitella samana vuonna, ja niiden arkkitehtuurissa otettiin huomioon kaupungin alkuperäiset herrnhutilaiset periaatteet. Christiansfeld alkoi teollistua 1900-luvulla, ja asukasluku alkoi kasvaa 1950-luvun puolivälin jälkeen nopeasti. Vielä vuonna 1955 kaupungissa oli hieman yli tuhat asukasta, kun niitä vuonna 1960 oli yli 1 500 ja vuonna 1970 noin 2 000. Christiansfeldin kaupunki oli vuoteen 2007 samannimisen kunnan keskustaajama. Kuntauudistuksen takia Christiansfeldin kunta liitettiin Koldingin kuntaan. == Talous ja liikenne == Christiansfeldissä on merkittävää elintarviketeollisuutta. Siellä on toimintaa muun muassa Arla Foodsilla ja Danægilla. Arla Foodsilla on taajamassa sen suurin tuoretuoteterminaali. Sen yhteyteen yritys avasi vuonna 2014 mikromeijerin, jossa on tarkoitus tehdä maitotuotekokeiluja. == Väestö ja kulttuuri == Tanskan tilastokeskuksen mukaan Christiansfeldissä oli vuoden 2018 alussa 2 956 asukasta. Christiansfeld on Unescon maailmanperintöluettelossa, ja taajamassa on monia kulttuurihistoriallisesti merkittäviä nähtävyyksiä. == Lähteet == * === Viitteet === == Aiheesta muualla == *Christiansfeld Centret *Christiansfeld Unescon sivuilla Luokka:Koldingin kunta Luokka:Herrnhutilaisuus Luokka:Unescon maailmanperintökohteet Tanskassa Luokka:Tanskan taajamat
Majajärvi

Majajärvi voi tarkoittaa seuraavia: * Majajärvi, järvi Hämeenlinnassa * Majajärvi, järvi Jyväskylässä ja Laukaan Hiekkapohjalla * Majajärvi, järvi Jyväskylän Ruokkeella * Majajärvi, järvi Jämsässä * Majajärvi, järvi Mänttä- Vilppulassa * Majajärvi, järvi Parkanossa * Majajärvi, järvi Saarijärvellä * Majajärvi, järvi Virtain Jähdyspohjalla * Majajärvi, järvi Virtain Monoskylässä * Majajärvi, järvi Ylöjärven Huhkaankylässä * Majajärvi, järvi Ylöjärven Niemenperällä * Majajärven rautatieasema, junankohtauspaikka Tampereen–Seinäjoen radalla Hämeenkyrössä * Iso Majajärvi, järvi Padasjoella * Iso Majajärvi, järvi Ylöjärvellä * Pieni Majajärvi, järvi Ylöjärvellä. Luokka:Järvien täsmennyssivut
E. J. Reinilä

Eetu Johannes (Hannes) Reinilä, nimi vuoteen 1906 saakka Edvard Rehnbäck (3. helmikuuta 1879 Oulu – 8. kesäkuuta 1951 Pirkkala) oli suomalainen oppikoulun rehtori ja siirtolapuutarhatoiminnan uranuurtaja. Reinilän vanhemmat olivat pankinkomissaari Johan Edvard Rehnbäck (1849–1930) ja Elisabeth (Betty) Hellman (1852–1927).Geni.com : Eetu Johannes Reinilä Hän pääsi ylioppilaaksi 1899 Oulun lyseosta ja valmistui Helsingin yliopistosta filosofian kandidaatiksi 1903 ja maisteriksi 1905. Reinilä toimi Kemin yhteiskoulun matematiikan ja luonnonopin opettajana 1906–1914 ja matematiikan ja luonnonopin nuorempana lehtorina Tampereella Huhtimäen tyttökoulussa 1914–1943. Reinilä toimi myös tyttökoulun rehtorina. Hän oli Kemin kaupunginvaltuuston ja Tampereen kaupunginvaltuuston jäsenenä. Reinilä toimi Suomen Siirtolapuutarhaliiton puheenjohtajana vuodesta 1929 alkaen.Aikalaiskirja 1934 (Projekt Runeberg) Suomen ensimmäinen siirtolapuutarha perustettiin Tampereen Hatanpäälle vuonna 1916 Reinilän aloitteesta ja hän toimi samana vuonna perustetun Tampereen Siirtolapuutarhayhdistyksen puheenjohtajana. Siirtolapuutarha oli Hatanpäällä vuoteen 1975 saakka jolloin se siirtyi Niihamalle. Hatanpään alueella on nykyisin Reinilän mukaan nimetyt E. J. Reinilän aukio ja E. J. Reinilän puisto.Tampereen muistolaatat ja muut muistomerkit : Suomen ensimmäisen siirtolapuutarhan muistolaatta 2004Miinu Mäkelä: Hatanpään siirtolapuutarha – Uraauurtavaa työtä siirtolapuutarhaliikkeen saralla (Koskesta voimaa -sivusto) Reinilä oli naimisissa vuodesta 1907 kirjailija Ilmari Kiannon sisaren Vilma Elina Calamniuksen (1880–1958) kanssa. Vilma Reinilä toimi maantiedon, saksankielen ja suomenkielen opettajana Kemin yhteiskoulussa, Tampereen reaalilyseossa ja Huhtimäen tyttökoulussa. Kotitalousopettaja ja keittokirjojen tekijä Edit Reinilä-Hellman ja tekstiilitaiteilija Hanna Loimaranta o. s. Reinilä olivat Eetu Reinilän sisaria.Aikalaiskirja 1934 : Edit Reinilä-HellmanHanna Loimaranta - unohdettu kirkkotekstiilitaiteilija, Naisten ääni Suomi 100 == Teoksia == * Taksoitustoimen ja veronkannon uudestaan järjestäminen : alustus Suomen 4 kaupunkipäiville. Tampere 1924 * Siirtolapuutarhaliike sen kehitys ja laajuus Suomessa. Suomen siirtopuutarhaliitto, Tampere 1934 == Suomennoksia == * Hugo Hoppe : Tosiasioita alkoholista. Otava 1916 == Lähteet == == Aiheesta muualla == * E. J. Reinilä : Kaupunki palaa luontoon, Suomen Kuvalehti, 21.07.1934, nro 30, s. 22, Kansalliskirjaston digitaaliset aineistot * Tampere on Suomen siirtolapuutarhaliikkeen kehto. Nykyään on siirtolapuutarhoja meillä 6 kaupungissa ja palstoja niissä yhteensä 1.549. Suurimmat siirtolapuutarhat ovat Helsingissä ja Tampereella, Aamulehti, 27.07.1934, nro 198, s. 3, Kansalliskirjaston digitaaliset aineistot Luokka:Suomalaiset opettajat Luokka:Tampereen kaupunginvaltuutetut Luokka:Kemin kaupunginvaltuutetut Luokka:Vuonna 1879 syntyneet Luokka:Vuonna 1951 kuolleet
Bjarne Reuter

Bjarne Reuter (s. 29. huhtikuuta 1950 Brønshøj, Tanska) on tanskalainen kirjailija ja elokuvakäsikirjoittaja, joka on kirjoittanut noin 60 teosta, useimmat niistä lapsille ja nuorille. Monet kirjoista on sovitettu elokuviksi, televisiosarjoiksi ja teatterinäytelmiksi.Bjarne Reuter, Goodreads.com. Viitattu 29.1.2016.About Bjarne Reuter , Most famous Persons from Denmark, rankly.com. Viitattu 29.1.2016. Reuterin ensimmäinen kirja ilmestyi 1975, samana vuonna jolloin hän valmistui opettajaksi. Vuonna 1980 hän jättäytyi opetustyöstä päätoimiseksi kirjailijaksi. Monet Reuterin tarinoista sijoittuvat 1950- ja 1960-luvuille ja Kööpenhaminan seudulle, hänen oman lapsuutensa ja nuoruutensa aikaan ja ympäristöön. Vuonna 2006 hänen Martin Andersen Nexøn romaanin pohjalta käsikirjoittamansa elokuva Pelle Valloittaja otettiin yhtenä 12 tanskalaiselokuvasta mukaan Tanskan kulttuurikaanoniin. Reuterin vuoden 1989 kirjasta Kaverina leijona sovitettiin Turun kaupunginteatteriin tammikuussa 1993 ensi-iltansa saanut näytelmä. Reuter Bjarne, Ilona-esitystietokanta. Teatterin tiedotuskeskus. Viitattu 29.1.2016. ==Elokuvakäsikirjoituksia== *1983: Zappa (Zappa) *1984: Busterin maailma (Busters verden) *1984: Usko, toivo ja rakkaus (Tro håb og kærlighed) *1987: Pelle Valloittaja (Pelle Erobreren) *1987: St. Petrin sankarit (Drengene fra Sankt Petri) *1993: Vesimysteerio (nuorten tv-sarja, Den korsikanske biskopen) *1996: Skuggornas hus *2002: Taurus ==Suomennetut romaanit== * Sedän suuri keikka, (Kidnapning), suom. Panu Pekkanen, WSOY 1979 ISBN 951-0-09329-7 * Puhdasta kultaa pussissa, suom. Panu Pekkanen, WSOY 1980 ISBN 951-0-09642-3 * Roskapönttöjen ritarit, suom. Panu Pekkanen, WSOY 1981 ISBN 951-0-10316-0 * Bertramin pöksyt ei tutise, suom. Panu Pekkanen, WSOY 1982 ISBN 951-0-11160-0 * Kun aurinko katosi (Da solen skulle saelges), suom. Riitta Mäyrälä, WSOY 1985 ISBN 951-0-13239-X * Busterin maailma, Panu Pekkanen WSOY 1985 ISBN 951-0-12827-9 * Buster ja tähdet, suom. Marja-Liisa Alanko, WSOY 1988 ISBN 951-0-14782-6 * Kaverina leijona, suom. Marja-Liisa Alanko, WSOY 1989 ISBN 951-0-15444-X * Parrakas nainen, suom. Aino Ahonen, WSOY 1993 ISBN 951-0-18083-1 * Prinssi Faisalin sormus, suom. Katriina Savolainen, Tammi 2004 ISBN 951-31-2925-X ==Lähteet== Luokka:Tanskalaiset lasten- ja nuortenkirjailijat Luokka:Vuonna 1950 syntyneet Luokka:Elävät henkilöt Luokka:Tanskalaiset elokuvakäsikirjoittajat
Alfred Lunt

Alfred Davis Lunt, Jr. (12. elokuuta 1892 Milwaukee, Wisconsin – 3. elokuuta 1977 Chicago, Illinois) oli yhdysvaltalainen teatteri- ja elokuvanäyttelijä sekä teatteriohjaaja.. Viitattu 28.1.2016 Lunt voitti urallaan kolme teatterialan Tony-palkintoa: vuonna 1954 parhaan ohjauksen Tonyn näytelmällä Ondine, vuonna 1955 parhaan draamanäyttelijän Tonyn näytelmällä Quadrille ja vuonna 1970 erikois-Tonyn vaimonsa Lynn Fontannen kanssa. Lunt oli ehdolla parhaan draamanäyttelijän Tonyyn vuonna 1959 näytelmällä The Visit. Vuonna 1965 Lunt voitti parhaan miespääosan Primetime Emmyn kategoriassa minisarja tai televisioelokuva. Lunt sai palkinnon televisioelokuvasta The Magnificent Yankee, jossa hänen hahmonsa oli Oliver Wendell Holmes, Jr.. Lunt oli 1931/32 ehdolla parhaan miespääosan Oscar-palkintoon roolista elokuvassa The Guardsman. Lunt teki myös muutaman roolin radionäyttelijänä. Lunt avioitui vuonna 1922 näyttelijä Lynn Fontannen kanssa. Pari oli yhdessä aina Luntin kuolemaan vuonna 1977. Lunt kuoli epäonnistuneeseen syöpäleikkaukseen. == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset teatteriohjaajat Luokka:Yhdysvaltalaiset televisionäyttelijät Luokka:Yhdysvaltalaiset radionäyttelijät Luokka:Vuonna 1892 syntyneet Luokka:Vuonna 1977 kuolleet
911 Is a Joke

911 Is a Joke on yhdysvaltalaisen hip hop -yhtyeen Public Enemyn kappale vuodelta 1990. Se julkaistiin singlenä yhtyeen kolmannelta albumilta Fear of a Black Planet. Kappale kritisoi ambulanssimiehistöjen hidasta reagointia hätäpuheluihin tummaihoisten asuinalueella. Yhdysvalloissa hätänumero on 911. Single nousi Yhdysvalloissa Billboardin Hot Rap Singles -listan kärkeen, Hot R&B;/Hip-Hop Singles Tracks -listan sijalle 15 ja Hot Dance Music/Maxi-Singles Sales -listan sijalle 26. Vuonna 2009 Washington Post kirjoitti artikkelin Public Enemyn vierailusta kodittomien nuorten keskukseen. Jutussa viitattiin kappaleeseen, mutta ”911” kirjoitettiin virheellisesti muodossa ”9/11”, joka viittaa syyskuun 11. päivän iskuihin. Lehti julkaisi oikaisun viikon päästä. == Lähteet == Luokka:Vuoden 1990 kappaleet Luokka:Yhdysvaltalaiset hip hop -kappaleet
Akureyrin lentoasema

Akureyrin lentoasema on kansainvälinen lentoasema Islannin Akureyrissä, noin kolmen kilometrin päässä kaupungin keskustasta Eyjafjörður-vuonon pohjukassa. Lentoasema avattiin vuonna 1955. Vuonna 2015 lentoaseman kautta kulki 176 576 matkustajaa, mikä tekee siitä maan kolmanneksi vilkkaimman lentoaseman. Vuonna 2010 Eyjafjallajökullin tulivuorenpurkauksen aikana osa Islantiin suuntautuvasta lentoliikenteestä ohjattiin Akureyrin lentoasemalle. Islannin ilmailumuseo sijaitsee lentoasemalla. == Lentoyhtiöt ja kohteet == Lentoyhtiö Kohteet Air Iceland Reykjavík Norlandair Grímsey, Þórshöfn, Vopnafjörður, Nerlerit Inaat Icelandair Keflavík [kausittainen] == Lähteet == == Aiheesta muualla == * Akureyrin lentoasema Isavian sivuilla Luokka:Islannin lentoasemat Luokka:Akureyri
Raymond Massey

Raymond Hart Massey (30. elokuuta 1896 Toronto, Ontario, Kanada – 29. heinäkuuta 1983 Los Angeles, Kalifornia, Yhdysvallat) oli kanadalais- yhdysvaltalainen näyttelijä ja käsikirjoittaja. Masseyn tunnetuin rooli oli Abraham Lincoln elokuvassa Abraham Lincoln taistelujen mies. Massey oli suorituksestaan ehdokkaana parhaan miespääosan Oscar-palkintoon vuonna 1940.. Viitattu 28.1.2016 Massey taisteli ensimmäisessä maailmansodassa Kanadan maavoimissa länsirintamalla. Massey haavoittui taisteluissa Ranskassa. Sodan jälkeen hän teki töitä perheyrityksessään, kunnes teki ensiesiintymisen teatterissa Lontoossa 1922. Toisen maailmansodan alettua majuriksi kohonnot Massey liittyi jälleen Kanadan armeijaan, mutta hänet vapautettiin palveluksesta vuonna 1943. Hän haavoittui myös toisessa maailmansodassa. Masseyn tunnetuin elokuvarooli oli Abraham Lincoln taistelujen mies, jossa hän esitti presidentti Abraham Lincolnia. Suoritus oli ehdokkaana parhaan miespääosan Oscar-palkintoon vuonna 1940. Massey sai kaksi tähteä Hollywood Walk of Famelle vuonna 1960 työstään sekä elokuvien että television parissa. Massey oli aviossa kolmesti, joista kaksi ensimmäistä Margery Fremantlen (1921–1929) ja Adrianne Allenin (1929–1939) kanssa päättyivät eroon. Dorothy Whitneyn (1939–1982) kanssa avioliitto päättyi Whitneyn kuolemaan. Massey itse kuoli seuraavana vuonna keuhkokuumeeseen. Masseylla oli ensimmäisestä avioliitosta yksi lapsi, Geoffrey. Toisesta avioliitosta syntyivät Anna Raymond (1937–2011) ja Daniel Raymond (1933–1998), jotka molemmat tekivät näyttelijäuran. == Lähteet == == Aiheesta muualla == Luokka: Kanadalaiset elokuvanäyttelijät Luokka: Kanadalaiset sotilaat Luokka: Yhdysvaltalaiset elokuvanäyttelijät Luokka: Vuonna 1896 syntyneet Luokka: Vuonna 1983 kuolleet
Deep

Deep, aikaisemmin Deep2001 on japanilainen vapaaotteluorganisaatio. Shigeru Saekin perustama Deep tunnettiin vuosina 2001–2002 nimellä Deep2001, kunnes 2003 lähtien siitä on käytetty nykyistä nimeä Deep. Sen ensimmäinen turnaus järjestettiin 8. tammikuuta 2001, jolloin pääotteluna oli Royler Gracie vastaan Takehiro Murahama.Deep - 1st Impact 8.1.2001 Viitattu 28.1.2016 Toukokuussa 2013 Deep alkoi järjestämään myös naisten vapaaotteluita otettuaan haltuunsa Jewels-promootion.Jewels To Cease Operations, DEEP Restores Women’s Divisions mmarising.com 25.5.2013 Viitattu 28.1.2016 ==Hallitsevat mestarit== Painoluokka Mestari Päivämäärä Puolustetut ottelut Superraskassarja Singh Jaideep 17. lokakuuta 2015 0 Kevyt raskassarja Yoshiyuki Nakanishi 17. huhtikuuta 2010 3 Keskisarja Young Choi 11. lokakuuta 2015 0 Välisarja Keita Nakamura 20. heinäkuuta 2015 0 Kevytsarja Satoru Kitaoka 26. huhtikuuta 2013 4 Höyhensarja Kazunori Yokota 18. helmikuuta 2012 1 Kääpiösarja Takafumi Otsuka 29. huhtikuuta 2014 2 Kärpässarja Tatsumitsu Wada 26. kesäkuuta 2016 0 ===Naisten hallitsevat mestarit=== Painoluokka Mestari Päivämäärä Puolustetut ottelut Kääpiösarja Ji Yeon Kim 29. elokuuta 2015 0 Korsisarja Mizuki Inoue 16. helmikuuta 2014 1 Atomisarja Mei Yamaguchi 31. toukokuuta 2015 0 ==Aiheesta muualla== *Deep-tapahtumat ==Lähteet== Luokka:Vapaaottelujärjestöt
Pentti Huovinen (kustannusjohtaja)

Pentti Juhani Huovinen (9. toukokuuta 1930 Sotkamo – 21. toukokuuta 2016 Helsinki) oli Otavan tietokirjajohtaja.Kuka kukin on 1978, s. 254. Hän oli avioliitossa toimittaja Maarit Huovisen (o.s. Tyrkkö) kanssa. Kirjailija Veikko Huovinen oli hänen veljensä. Huovinen aloitti Otavassa kustannusvirkailijana vuonna 1956 ja siirtyi vuonna 1967 Weilin & Göösin tieto- ja oppikirjaosaston päälliköksi. Otavan tietokirjajohtaja hänestä tuli 1967 ja kirjallinen johtaja 1983. Eläkkeelle hän jäi vuonna 1984. Hän oli ideoimassa ja julkaisemassa Otavan Iso Fokus -tietokirjasarjaa, Otavan Suurta Ensyklopediaa sekä monia muita suurteossarjoja. ==Lähteet== Luokka:Suomalaiset kustannustoimittajat Luokka:Vuonna 1930 syntyneet Luokka:Vuonna 2016 kuolleet
Alexander Knox

Alexander Knox (16. tammikuuta 1907 Strathroy, Ontario, Kanada – 25. huhtikuuta 1995 Berwick-upon-Tweed, Northumberland, Englanti, Yhdistynyt kuningaskunta) oli kanadalainen näyttelijä, käsikirjoittaja ja ohjaaja. Knoxin tunnetuin rooli oli Woodrow Wilson elokuvassa Wilson. Knox voitti suorituksestaan parhaan draamaelokuvan miespääosan Golden Globen vuonna 1944 ja oli ehdokkaana parhaan miespääosan Oscar-palkintoon samana vuonna.. Viitattu 28.1.2016 Knox muutti 1929 Yhdysvaltoihin ja Bostoniin, mutta jo 1930 Knox lähti Lontooseen parempien roolien perässä. Knox saikin itsensä tunnetuksi Old Vicillä. Elokuvaroolit Knox aloitti vuonna 1938 elokuvalla The Gaunt Stranger (1938) ja pienellä roolilla elokuvassa Neljä sulkaa (1939). Toisen maailmansodan syttyminen kuitenkin pakotti Knox palaamaan Yhdysvaltoihin. Knox sai itsensä tunnetuksi myös Boardwaylla ja palasi elokuvien pariin Hollywoodissa vuonna 1941 elokuvassa Merisusi. Tunnetuimman roolinsa hän teki vuoden 1944 elokuvassa Wilson, jossa hän esitti Yhdysvaltain presidentti Woodrow Wilsonia. HUAC laittoi Knoxin vuonna 1952 Hollywoodin mustalle listalle, mikä pakotti hänet lähtemään Englantiin. Englannissa Know jatkoi elokuvaroolejaan elokuvissa Kirotut (1963) ja Onnettomuus (1967). Knox esitti Yhdysvaltain presidenttiä James Bond -elokuvassa Elät vain kahdesti (1967). Englannissa ollessaan hän alkoi myös kirjoittamaan näytelmiä. Knox kuoli luusyöpään vuonna 1995 kotonaan Berwick-upon-Tweedissä. Know avioitui vuonna 1944 yhdysvaltalaisen näyttelijän Doris Nolanin (1916–1998) kanssa.. Viitattu 28.1.2016 Pari oli yhdessä aina Knoxin kuolemaan saakka eli reilut 50 vuotta. Parilla oli yksi lapsi, myös näyttelijäuran tehnyt Andrew (1947–1987). Viitattu 28.1.2016. == Lähteet == Luokka: Golden Globe -palkinnon saajat Luokka: Hollywoodin musta lista Luokka: Kanadalaiset elokuvanäyttelijät Luokka: Vuonna 1907 syntyneet Luokka: Vuonna 1995 kuolleet
Bent Rasch

Bent Peder Benjamin Rasch (31. toukokuuta 1934 Kööpenhamina – 26. marraskuuta 1988 Vancouver, Kanada) oli tanskalainen ratameloja ja olympiavoittaja. Rasch voitti parinsa Finn Haunstoftin kanssa olympiakultaa miesten kanadalaiskaksikkojen 1 000 metrillä Helsingissä 1952.Olympics at Sports- Reference.com == Lähteet == * Peder Rasch Bio, Stats and Results Olympics at Sports-Reference.com === Viitteet === Luokka:Tanskalaiset melojat Luokka:Tanskalaiset olympiavoittajat Luokka:Vuonna 1934 syntyneet Luokka:Vuonna 1988 kuolleet
Hannu Häkkinen

Hannu Häkkinen (s. 1962) on laskennallisen nanotieteen professori Jyväskylän yliopistossa (2007-). Hän on akatemiaprofessori kaudella 1.1.2016–31.12.2020. ==Ura== Hannu Häkkinen valmistui ylioppilaaksi vuonna 1981. Filosofian maisteri (fysiikka) vuonna 1988 ja filosofian tohtori (fysiikka) Jyväskylän yliopistosta vuonna 1991. Väitöskirjan aiheena oli “Effective-Medium Studies of Dislocations and Surfaces in FCC Metals”. Dosentin arvo (Jyväskylän yliopisto) 1997. Vuosina 1998–2003 tutkijana Georgia Institute of Technologyssä Yhdysvalloissa. Nimitettiin Jyväskylän yliopiston laskennallisen nanotieteen professoriksi 2007. Vuodesta 2012 lähtien Jyväskylän yliopiston Nanotiedekeskuksen (NSC) tutkimusjohtaja. Vuodesta 2016 alkaen akatemiaprofessori. Professori Häkkinen tekee tutkimusta Jyväskylän yliopistossa, sen Nanotiedekeskuksen ja useiden ulkomaisten tutkimusryhmien kanssa. Hänellä on laaja kansainvälisten huippututkimusryhmien yhteistyöverkosto. Professori Häkkisen yhteistyökumppanina on muun muassa kemian nobelisti Roger D. Kornberg Stanfordin yliopistosta. Huhtikuussa 2024 Häkkisen johtama tutkimushanke sai Euroopan tiedeneuvoston arvostetun ERC Advanced Grant -hankerahoituksen. Tämä kokeneille tutkijoille myönnettävä viisivuotinen, 2,5 miljoonan euron suuruinen apuraha tuli Dynamic nanocluster – biomolecule interfaces -hankkeelle. Hankkeessa kehitetään laskentamenetelmiä, joita voidaan soveltaa esimerkiksi nanolääketieteessä. ==Lähteet== ==Aiheesta muualla== * Author:Hannu Häkkinen (nature.com) * PubMed: Hannu Hakkinen(author) (nih.gov) Luokka:Suomalaiset fyysikot Luokka:Akatemiaprofessorit Luokka:Suomalaiset professorit Luokka:Jyväskylän yliopiston professorit Luokka:Vuonna 1962 syntyneet Luokka:Elävät henkilöt Luokka:Viitatuimmat tutkijat Clarivaten mukaan
Finn Haunstoft

Finn Haunstoft (8. heinäkuuta 1928 Aarhus – 15. toukokuuta 2008 lähellä Hobroa) oli tanskalainen ratameloja ja olympiavoittaja. Haunstoft voitti parinsa Bent Raschin kanssa olympiakultaa miesten kanadalaiskaksikkojen 1 000 metrillä Helsingissä 1952. Melbournen kesäolympialaisissa 1956 hän sijoittui kanadalaiskaksikkojen 10 000 metrillä kuudenneksi.Olympics at Sports- Reference.com Haunstoft kuoli 79-vuotiaana kaaduttuaan kotonaan 15. toukokuuta 2008.http://nordjyske.dk/nyheder/ol-guldvinder-doed-efter-fald-i- hjemmet/fef91406-6775-4f37-85cc-6d597b0217d0/4/1513 == Lähteet == * Finn Haunstoft Bio, Stats and Results Olympics at Sports-Reference.com === Viitteet === Luokka:Tanskalaiset melojat Luokka:Tanskalaiset olympiavoittajat Luokka:Vuonna 1928 syntyneet Luokka:Vuonna 2008 kuolleet
Victor Jørgensen

Victor Jørgensen (12. kesäkuuta 1924 Hjørring – 29. elokuuta 2001 Rødovre) oli tanskalainen nyrkkeilijä ja olympiamitalisti. Jørgensen voitti sarjan 67 kg olympiapronssia Helsingissä 1952. Hän hävisi välieränsä Neuvostoliiton lopulta hopeaa saavuttaneelle Sergei Štšerbakoville.Olympics at Sports-Reference.com == Lähteet == * Viktor Jørgensen Bio, Stats and Results Olympics at Sports- Reference.com === Viitteet === Luokka:Tanskalaiset nyrkkeilijät Luokka:Tanskalaiset olympiamitalistit Luokka:Vuonna 1924 syntyneet Luokka:Vuonna 2001 kuolleet
Karen Lachmann

Karen Vilhelmine Lachmann (30. toukokuuta 1916 Peking, Kiinan tasavalta – 30. syyskuuta 1962 Gentofte) oli tanskalainen miekkailija, olympiamitalisti ja maailmanmestari. Lachmann osallistui naisten floretin yksilökilpailussa neljiin kesäolympialaisiin voittaen hopeaa Lontoosta 1948 ja pronssia Helsingistä 1952. Berliinissä 1936 hän sijoittui viidenneksi ja Melbournessa 1956 kuudenneksi.Olympics at Sports-Reference.com Lachmann voitti myös useita MM-mitalejahttp://www.sport-komplett.de/sport- komplett/sportarten/f/fechten/hst/4.htmlkvinfo.dk. == Lähteet == * Profiili kvinfo.dk * Karen Lachmann Bio, Stats and Results Olympics at Sports- Reference.com === Viitteet === Luokka:Tanskalaiset miekkailijat Luokka:Tanskalaiset olympiamitalistit Luokka:Vuonna 1916 syntyneet Luokka:Vuonna 1962 kuolleet
Taistelulaiva (televisiosarja)

Taistelulaiva oli keväällä 2011 Jim-kanavalla esitetty tositelevisiosarja, jossa seurattiin kolmen kuukauden ajan Somalian merirosvojahtiin tammikuussa lähtevän miinalaiva Pohjanmaan matkaa kuuden koulutuspurjehtijan ja 120 sotilaan voimin.JIM: Jimin Taistelulaiva-sarjassa seurataan miinalaiva Pohjanmaan toimintaa helmikuusta alkaen == Päähenkilöt == * Jon von Weissenberg, Päällikkö, Komentaja * Mikko Sirkiä, Ylikersantti * Mikael Aarnio, Kadetti * Jaakko Saikanmäki, Kadetti * Emma Niemeier, Kersantti * Thomas Gentz, Meriupseeri, Kapteeniluutnantti == Jaksot == Jakso Nimi Ensiesitys 1\. Taistelulaivan ensimmäisessä jaksossa kadettiopiskelijat ja miinalaiva Pohjanmaan henkilöstö valmistautuvat edessä olevaan rankkaan koulutuspurjehdukseen 7. helmikuuta 2011 2\. Koulutuspurjehduksen ensimmäisinä päivinä kadetit ja varusmiehet opiskelevat aluksen tavoille ja perehtyvät sen rutiineihin 14. helmikuuta 2011 3\. Miinalaiva Pohjanmaan lähestyessä Englannin kanaalia konehuoneessa kohdataan yllättäviä ongelmia 21. helmikuuta 2011 4\. Taistelulaivan neljännessä jaksossa miinalaiva Pohjanmaa saapuu koulutuspurjehduksen ensimmäiseen vierassatamaan, Ranskan Bordeauxiin 28. helmikuuta 2011 5\. Miinalaiva Pohjanmaan irrotettua köydet Bordeauxista, merten jumalat koettelevat heikoimpien huumorintajua astetta suuremmilla aallokoilla 7. maaliskuuta 2011 6\. Miinalaiva Pohjanmaan matka on edennyt Välimerelle 14. maaliskuuta 2011 7\. Miinalaiva Pohjanmaan kiinnittyessä Korsikalla sijaitsevaan Ajaccion vierassatamaan koulutuspurjehdus on edennyt puoliväliin 21. maaliskuuta 2011 8\. Ajaccion satama Korsikalla on jäänyt taakse ja Miinalaiva Pohjanmaalla palataan arkirutiinien pariin 28. maaliskuuta 2011 9\. Miinalaiva Pohjanmaalla ollaan tosi toimissa 4. huhtikuuta 2011 10\. Miinalaiva Pohjanmaan lähestyessä Portsmouthin sotasatamaa päätökseen saadaan niin isoympyräpurjehdus kuin partakilpailukin 11. huhtikuuta 2011 11\. Koulutuspurjehduksen viimeinen vierassatama jää taakse ja Miinalaiva Pohjanmaa suuntaa keulan kohti kotisatamaa 18. huhtikuuta 2011 12\. Miinalaiva Pohjanmaa on edennyt kotivesille ja edessä on koko koulutuspurjehduksen loppuhuipennus, tiukka ja vaativa koulutustarkastus, jossa koko matkan onnistuminen lopulta mitataan 25. huhtikuuta 2011 == Lähteet == == Aiheesta muualla == * Taistelulaiva Facebook-sivut Luokka:2010-luvun suomalaiset tositelevisiosarjat
Skjoldungernen kansallispuisto

Skjoldungernen kansallispuisto on luonnonsuojelualue Tanskassa melko lähellä Kööpenhaminaa. Se sijaitsee Roskilden vuonossa. Puistossa on viikinkien hautakumpuja, rauhaisia metsäalueita ja komeita kartanoita. Se on tärkeä lintujen pesimä- ja ruokailualue jossa pesii myös harvinainen merikotka. Puiston pinta-ala on 170 neliökilometriä. Se avattiin 21. maaliskuuta 2015. == Lähteet == == Aiheesta muualla == * http://nationalparkskjoldungernesland.dk/ Luokka:Tanskan kansallispuistot
HMS Alfred (1778)

HMS Alfred oli Britannian kuninkaallisen laivaston vuonna 1778 vesillelaskettu Alfred-luokan 74-tykkinen kolmannen luokan linjalaiva. == Valmistus == Alus tilattiin 13. elokuuta 1772 Chathamin telakalta, missä köli laskettiin marraskuussa. Alus laskettiin vesille 22. lokakuuta 1778 ja valmistui tammikuussa 1779. Aluksen valmistuskustannukset olivat 39 170 puntaa 14 shillinkiä ja 2 dimeä, mikä sisälsi varustamisen.Winfield 2007 s. 76 == Palvelus == Alus otettiin palvelukseen lokakuussa 1778 päällikkönään William Bayne, joka sai surmansa 9. huhtikuuta 1782. Alus siirrettiin reserviin marraskuussa 1812 ja se romutettiin toukokuussa 1814 Portsmouthissa. == Lähteet == * === Viitteet === Luokka:Alfred-luokan linjalaivat Luokka:Chathamin telakan valmistamat alukset
Íþróttabandalag Vestmannaeyja

Íþróttabandalag Vestmannaeyja (yleisesti lyhennettynä ÍBV) on urheiluseura Vestmannasaarilta Islannin pääsaaren eteläpuolelta. Sillä on toimintaa muun muassa jalkapallossa, koripallossa ja käsipallossa. Miesten jalkapallojoukkue pelaa Islannin korkeimmalla sarjatasolla Úrvalsdeildissa. Se on voittanut myös Islannin mestaruuden kolmesti 1979, 1997 ja 1998. Islannin cupin se on voittanut neljästi 1968, 1972, 1981 ja 1999. ==Lähteet== Luokka:Islantilaiset jalkapalloseurat Luokka:Islantilaiset käsipalloseurat Luokka:Islantilaiset koripalloseurat Luokka:Vuonna 1903 perustetut urheiluseurat
Ahman kintereillä

Ahman kintereillä on Antti Leinosen vuonna 2012 julkaisema ahma-aiheinen kirja, jolla Leinonen voitti 35. Vuoden luontokirja -palkinnon. Siinä on eri vuodenaikoina otettuja kuvia ahmoista ja jonkin verran linnuistakin ja merkittävä tekstisisältökin. Presidentti Tarja Halonen perusteli teoksen palkitsemista sillä, että teos on hyvä esimerkki faktatiedon ja loistavan luontokuvauksen yhdistämisestä ja kertoo luonnonystäville tyypillisestä puurtamisesta.http://wwf.fi/wwf-suomi/viestinta/uutiset-ja-tiedotteet/Teos- Ahman-kintereilla-voitti-WWF-n-Vuoden-luontokirja--palkinnon-1643.a == Lähteet == == Aiheesta muualla == *Mattias Tolvanen: Taiteellinen dokumentti ahman elämästä; Tieteessä tapahtuu 4/2012, sivu 63 Luokka:Suomalaiset biologian tietokirjat Luokka:Vuoden 2012 kirjat
Kolera (ruoka)

Kolera () on Valais’n kantonissa, Sveitsissä suosittu ruokalaji, joka valmistetaan paistamalla perunoita, vihanneksia ja hedelmiä juuston kanssa torttua muistuttavaksi leivonnaiseksi. Ruokalajin erikoinen nimi selittyy sen historialla. Kun seudulla riehui vuonna 1836 koleran aiheuttama epidemia, asukkaat joutuivat improvisoimaan uuden ruokalajin leivonnaisista ja mistä tahansa saatavilla olleesta ruoasta, koska normaali kaupankäynti oli keskeytynyt. Epidemian hellitettyä keittiömestarit jatkoivat reseptin käyttöä valmistaen paikallisista aineksista ruokaisaa torttua. Näin sai alkunsa alueella yhä edelleen suosittu ”kolera”-ruoka. Muualla Sveitsissä ruokalajia ei juuri tunneta. Alun perin aineksina käytettiin omenoita, päärynöitä, perunoita, sipulia, purjoa, raclette-juustoa ja pekonia. ==Lähteet== Luokka:Sveitsiläinen keittiö Luokka:Suolaiset leivonnaiset Luokka:Valais
Knattspyrnudeild Keflavíkur

Knattspyrnudeild Keflavíkur (monesti Keflavík) on jalkapalloseura Reykjanesbærin kunnasta Länsi-Islannista. Se on osa urheiluseura Keflavík ÍF:ää. Se pelasi vuonna 2015 Islannin korkeimmalla sarjatasolla Úrvalsdeildissa, mutta putosi kauden päätteeksi sarjatasoa alemmas Islannin 1. divisioonaan. Islannin mestaruuden Keflavík on voittanut neljästi 1973, 1971, 1969 ja 1964. Islannin cupin seura on voittanut neljästi 2006, 2004, 1997 ja 1975. ==Lähteet== Luokka:Islantilaiset jalkapalloseurat Luokka:Vuonna 1929 perustetut urheiluseurat
Carol

Carol voi tarkoittaa ainakin seuraavia: * Carol, naisen etunimi * Carol Shaw (s. 1955), yhdysvaltalainen ohjelmoija ja videopelisuunnittelija * Hurrikaani Carol, Yhdysvaltojen itärannikolle syyskuussa 1954 iskenyt hurrikaani * Carol, yhdysvaltalainen elokuva vuodelta 2015 * Martine Carol (1920–1967), ranskalainen elokuvanäyttelijä * Sue Carol (1906–1982), yhdysvaltalainen elokuvanäyttelijä.
Valur

Valur on urheiluseura Reykjavíkin kaupungista. Sillä on toimintaa koripallossa, käsipallossa ja jalkapallossa. Se on perustettu vuonna 1911. ==Jalkapallo== Seuran miesten jalkapallojoukkue pelaa Islannin korkeimmalla sarjatasolla Úrvalsdeildissa. Se on historian toiseksi menestynein seura 20 mestaruudellaan. Islannin cupin seura on voittanut kymmenen kertaa. * Islannin mestaruus: 2018, 2017, 2007, 1987, 1985, 1980, 1978, 1976, 1967, 1966, 1956, 1945, 1944, 1943, 1942, 1940, 1938, 1937, 1936, 1935, 1933 ja 1930 * Islannin cup: 2015, 2005, 1992, 1991, 1990, 1988, 1977, 1976, 1974 ja 1965 Seuran naisten jalkapallojoukkue pelaa Islannin korkeimmalla sarjatasolla Úrvalsdeildissa. Se on historian toiseksi menestynein seura kymmenellä mestaruudellaan. Islannin cupin se on voittanut 13 kertaa. * Islannin mestaruus: 1978, 1986, 1988, 1989, 2004, 2006, 2007, 2008, 2009, 2010 * Islannin cup: 1984, 1985, 1986, 1987, 1988, 1990, 1995, 2001, 2003, 2006, 2009, 2010, 2011 ==Lähteet== Luokka:Islantilaiset jalkapalloseurat Luokka:Islantilaiset koripalloseurat Luokka:Islantilaiset käsipalloseurat Luokka:Vuonna 1911 perustetut urheiluseurat Luokka:Reykjavíkin urheilu
Ho-3

Ho-3 oli Japanin armeijan ilmavoimien käyttämä 20. mm:n konetykki toisen maailmansodan aikana. Aseen edeltäjä oli Ho-1, joka oli kehitetty puoliautomaattisesta, kertatulta ampuvasta Tyyppi 97- panssarintorjuntakivääristä.Williams s.174 Ho-1 tykkiä käytettiin Nakajima Ki-49 Donryu - pommittajassa käsikäyttöisenä. Ho-3 kehitettiin siitä suunnittelemalla aseeseen 50. patruunan lipas. Ho- tykkien toimintaperiaate oli kaasutoiminen mäntä-lyhyt rekyyli yhdistelmä. Tykit suunnitteli Kawamura.Williams s. 173-174 Kaliperi oli 20 x 125 mm. Patruuna periytyi panssarintorjuntakivääristä, joten ase oli voimakas lähtönopeuden ollessa 820 m/s. Tulinopeus oli toisaalta vaatimaton 400 ls/min. Tykki painoi 45 kg.Williams taulukot 236-246 Ho-3:a käytettiin mm. Kawasaki Ki-45 - kaksimoottorisessa hävittäjässä. ==Lähteet== * ===Viitteet=== Luokka:Lentokoneiden konetykit Luokka:Keisarillisen Japanin armeijan ilmavoimat
Sito

Sito Oy oli suomalainen suunnittelu- ja konsultointitoimisto infrastruktuuri-, liikenne-, maankäyttö- ja ympäristösuunnittelun sekä digitaalisten palveluiden aloilla. Sillä oli Suomessa yli 400 työntekijää kymmenellä paikkakunnalla. Siton palvelut kattoivat suunnittelun kaikki vaiheet ja osatehtävät sekä asiakasprosessien konsultoinnin ja tietopalvelut. Vuonna 2014 yrityksellä oli 421 työntekijää. Sen liikevaihto oli 44,2 miljoonaa euroa. Yritys yhdistyi Wise Groupin kanssa Sitowiseksi. == Lähteet == == Aiheesta muualla == * Siton www-sivut Luokka:Entiset suomalaiset suunnittelu- ja konsultointitoimistot Luokka:Espoolaiset yritykset
HMS Montague (1779)

HMS Montagu oli Britannian kuninkaallisen laivaston vuonna 1779 vesillelaskettu Alfred-luokan 74-tykkinen kolmannen luokan linjalaiva. == Valmistus == Alus tilattiin 16. heinäkuuta 1774 Chathamin telakalta, missä köli laskettiin 30. tammikuuta 1775. Alus laskettiin vesille 28. elokuuta 1779 ja valmistui 23. syyskuuta. Aluksen valmistuskustannukset olivat 42 331 puntaa 12 shillinkiä ja 10 dimeä sisältäen varustamisen ja kuparoinnin.Winfield 2007 s. 77 == Palvelus == Alus otettiin palvelukseen elokuussa 1779 päällikkönään John Houlton. Alus lähti 25. joulukuuta Tuulensuunnansaaristoon. Alus osallistui 16.-17. tammikuuta 1780 Cabo de São Vicenten taisteluun sekä 1794 Ushantin taisteluun ja Gibraltarin saartorenkaan murtamiseen 19. tammikuuta. Alus poistettiin heinäkuussa 1816 palveluksesta, minkä jälkeen se makasi ankkurissa Chathamissa. Alus romutettiin 1818. == Lähteet == * === Viitteet === Luokka:Alfred-luokan linjalaivat
Hiili (täsmennyssivu)

Hiili voi tarkoittaa seuraavia asioita: * hiili (C), alkuaine ja epämetalli * kivihiili, eloperäinen pääosin hiilestä koostuva kivilaji * ruskohiili, energiasisällöltään vähäinen kivihiili * puuhiili, orgaanisen aineen palamisesta syntyvä lopputuote * piirustushiili, piirustusväline * Hiili Hiilesmaa, suomalainen muusikko ja tuottaja * Hiili American Bar & Grill, ravintola Turussa
Andrew Scott Waugh

thumb|Andrew Scott Waughin hauta Bromptonissa. Andrew Scott Waugh (3. helmikuuta 1810 – 21. helmikuuta 1878) oli brittiläinen kenraalimajuri ja maanmittaaja, joka nykyisin tunnetaan miehenä, joka nimesi maailman korkeimman vuoren Mount Everestin edeltäjänsä sir George Everestin mukaan. ==Yksityiselämä== Andrew Waughin ensimmäinen vaimo Lady Waugh kuoli 22. helmikuuta 1866, 42-vuotiaana. Waughin toinen vaimo oli Cecilia Eliza Adelaide, joka kuoli 9. helmikuuta 1884. ==Kirjallisuutta== * John Keay, The Great Arc: The Dramatic Tale of How India was Mapped and Everest was Named, HarperCollins Publishers: New York, 2000 ISBN 0-00-257062-9. Luokka:Vuonna 1810 syntyneet Luokka:Vuonna 1878 kuolleet Luokka:Brittiläiset kenraalit
P-Klooribentsotrikloridi

p-Klooribentsotrikloridi eli 4-klooribentsotrikloridi (C7H4Cl4) on tolueenin kloorattuihin johdannaisiin kuuluva orgaaninen yhdiste. Yhdistettä voidaan käyttää valmistettaessa muita orgaanisia kemikaaleja kuten väriaineita ja maatalouskemikaaleja. p-Klooribentsotrikloridi on o- ja m-klooribentsotrikloridien isomeeri. ==Ominaisuudet== p-Klooribentsotrikloridi on huoneenlämpötilassa pistävänhajuista väritöntä nestettä. Se hydrolysoituu veden vaikutuksesta p-klooribentsoehapoksi. Yhdiste liukenee moniin orgaanisiin liuottimiin kuten asetoniin, dietyylieetteriin ja aromaattisiin liuottimiin. Yhdiste on voimakkaasti syövyttävää. ==Valmistus ja käyttö== p-Klooribentsotrikloridia voidaan valmistaa fotokemiallisella kloorauksella p-klooritolueenista. Reaktiossa muodostuu välituotteina p-klooribentsyylikloridia ja p-klooribentsaalikloridia. Toinen valmistustapa on p-tolueenisulfonyylikloridin tai di-p-toluyylisulfonin klooraus peroksidien katalysoimana.Karl W. Seper: Benzyl Chloride, Benzal Chloride, and Benzotrichloride, Kirk-Othmer Encyclopedia of Chemical Technology, John Wiley & Sons, New York, 2001. Viitattu 29.1.2016 p-Klooribentsotrikloridista valmistetaan muita yhdisteitä kuten p-klooribentsoehappoa sekä väriaineita ja väriaineiden ja herbisidien kuten trifluraliinin valmistuksessa tarvittavaa p-klooribentsotrifluoridia. ==Lähteet== Luokka:Klooribentseenit
The View

The View voi tarkoittaa ainakin seuraavia asioita: * The View, skotlantilainen musiikkiyhtye * The View, rumpali Chad Wackermanin albumi (1993) * ”The View”, Lou Reedin ja Metallican kappale albumilta Lulu (2011) * The View, yhdysvaltalainen aamupäivän keskusteluohjelma